DA
C 207/4
Den Europæiske Unions Tidende
23.5.2022
Parter i hovedsagen Sagsøger: Lombard Pénzügyi és Lízing Zrt.
Sagsøgt: PN
Konklusion 1) Rådets direktiv 93/13/EØF af 5. april 1993 om urimelige kontraktvilkår i forbrugeraftaler skal fortolkes således, at når der ikke foreligger en deklaratorisk bestemmelse i national ret, som fastsætter regler for en sådan situation, kan den effektive virkning af direktivets bestemmelser ikke sikres med en ikke-bindende udtalelse fra den pågældende medlemsstats øverste domstol, hvori de lavere retsinstanser meddeles den fremgangsmåde, de skal følge for at erklære en kontrakt gyldig eller for at have haft virkninger mellem parterne, når denne kontrakt ikke kan opretholdes, eftersom et kontraktvilkår vedrørende dens hovedgenstand er urimeligt.
2) Direktiv 93/13 skal fortolkes således, at direktivet ikke er til hinder for, at den kompetente nationale retsinstans beslutter at stille parterne i en låneaftale i den situation, som de ville have befundet sig i, såfremt aftalen ikke var blevet indgået, med den begrundelse at et vilkår i nævnte aftale vedrørende dens hovedgenstand skal erklæres urimeligt i medfør af dette direktiv, idet det herved forstås, at det tilkommer den pågældende retsinstans — såfremt det ikke er muligt at genoprette situationen — at sikre, at forbrugeren i sidste ende befinder sig i den situation, som vedkommende ville have befundet sig i, såfremt det kontraktvilkår, der er fundet urimeligt, aldrig havde eksisteret.
(1)
EUT C 423 af 7.12.2020.
Domstolens dom (Ottende Afdeling) af 31. marts 2022 — Europa-Kommissionen mod Republikken Portugal (Sag C-687/20) (1) (Traktatbrud – miljø – direktiv 2002/49/EF – vurdering og styring af ekstern støj – byområder, større veje og større jernbaner – artikel 7, stk.
2 – strategiske støjkort – artikel 8, stk.
2 – handlingsplaner – artikel 10, stk.
2 – bilag VI – oplysninger fra strategiske støjkort – resuméer af handlingsplaner – manglende fremsendelse til Europa-Kommissionen inden for den fastsatte frist) (2022/C 207/05) Processprog: portugisisk Parter Sagsøger: Europa-Kommissionen (ved M. Noll-Ehlers og G. Braga da Cruz, som befuldmægtigede) Sagsøgt: Republikken Portugal (ved M. Pimenta, P. Barros da Costa, H. Almeida, J. Reis Silva og L.
Inez Fernandes, som befuldmægtigede)
Konklusion 1) Republikken Portugal har tilsidesat sine forpligtelser i henhold til artikel 7, stk.
2, første afsnit, artikel 8, stk.
2, og artikel 10, stk.
2, i Europa-Parlamentets og Rådets direktiv 2002/49/EF af 25. juni 2002 om vurdering og styring af ekstern støj, sammenholdt med bilag VI til dette direktiv, idet den dels ikke har udarbejdet strategiske støjkort for de større veje PT_a_rd00410, PT_a_rd00458, PT_a_rd00460, PT_a_rd00462 og PT_a_rd00633 og heller ikke har udarbejdet handlingsplaner for byområderne Amadora og Porto samt for de større veje og de større jernbaner, der er nævnt i bilaget til dommen, dels ikke har sendt oplysningerne fra de strategiske støjkort og resuméerne af disse handlingsplaner til Europa-Kommissionen.
2) Republikken Portugal betaler sagsomkostningerne.
(1)
EUT C 62 af 22.2.2021.